ነጋዴው ይሁን ህዝቡ ግልፅ አይደለም፣ በዳላስ ዶክተር አቢይን ለማንገስ ቆርጧል ። ባነሩ፣ ቲሸርቱ፣ ቆቡ፣ የሴልፎን ሽፋኑ ሁሉ አቢይ ነው። አቢይና የኢትዮጵያ ባንዲራ ። በቀደሙት ዓመታት ቀዳማዊ ኃይለሥላሴ ይዘውት የቆዩትን የበላይነት ዘንድሮ አቢይ ቀምቷቸዋል ። የሚገርም ለውጥ ነው ። በተለይ ወጣቱ በአቢይ ሰክሯል። ይህን ታሪካዊ ኩነት ብዙ ሚዲያዎች በቪዲዮ ቀርፀውታል ብዬ አስባለሁ። ይህን መሰል ድጋፍ ያለውን መሪ ዲሲ ሲመጣ ህዝቡን እንዳያገኝና፣ ጥቂት መቶዎች ብቻቸውን ተጠራርተው ሊያገኙት አቅደዋል የሚል ሹክሹክታ ሰማሁ ልበል? እውነት ከሆነ የሚደንቅ ማይምነት ነው። ስታዲየም የሚሞላውን እንግዳችንን እንዴት ለብቻቸው ሊያገኙት አሰቡ? ሃይ፣ ተዉ ባይ ያስፈልጋል። አቢይን ማግኘት ያለብን አስር ሺዎች በኮምካስት ስታዲየም እንጁ፣ ጥቂቶች በደብዳቤ ተጠራርተው መሆን የለበትም። ጁላይ መጨረሻ ላይ የሚመጣም ከሆነ፣ ታዳሚው ጊዜውን ፕላን ማድረግ እንዲችል፣ ቀኑ፣ ቦታው፣ ሰአቱ ለህዝቡ በቶሎ መነገር ይኖርበታል። እኔ ያለኝን ወርውርያለሁ፣ እናንተስ ምን ትላላችሁ?